Finale Bilima-Canon de Yaoundé, 28 ans après
Ba ndeko,
Lelo ezali le 14 décembre, soit 28 ans sima ya finale ya coupe d'Afrique des clubs champions entre Bilima de Kinshasa na Canon de Yaoundé. Na yango, nakomeka naino kozongela maye malekaka mukolo yango mpe na lolenge makambo mazalaki avant match oyo.
Deux semaines après match ya Garoua (Garoua ezali à 300 Km. ya Yaoundé, capitale ya Cameroun. Ezali lisusu village natale ya Président Amadou Ahidjo ya Cameroun. Terrain ya stade militaire ya Garoua ezali synthétique. Bon, disons ezalaki synthétique mpo bambula eleki tango nalekaka kuna, na reconnaissaki lisusu beauté ya stade oyo namokana le, 30 novembre 1980 te tango ya finale ya match aller), finale retour ya coupe d’Afrique des clubs champions ebetama na Kinshasa na stade du 20 mai, le 14 décembre 1980. Na tongo ya jour ya match mbula ebandaki kobeta na Kinshasa, kasi atako bongo batu babandakai koya ebele na satade mpona ko vivre deuxième finale une semaine sima ya oyo ebetamaki entre Mazembe na Africa Sport ya Abidjan. Mazembe alongaki na 1 but à 0. Ezalaki lisusu deuxième finale ya coupe d’Afrique oyo équipe ya Kinshasa esengelaki ebeta sima ya finale entre Vita Club na Kotoko de Kumasi ya Ghana.
Canon de Yaoundé ezalaki vraiment favori te, soki totali ba performances ya ba équipes mibale na finale aller na Garoua, mpe score ya 2 à 2 ezalaki ko avantager Bilima na résultat ya nul ya 0 à 0, 1 à 1 ou victoire. Mpe banda compétition oyo ebandaki Bilima azalaki na cinq victoires, trois matchs nuls na une défaite, dix-huit buts marques contre six buts encaissés. Atikalaki kopola ni kosala match nul na Kinshasa te, mpe ba victoires na ye na Kinshasa ezalaki kaka na trois buts ou plus neti contre Union de Douala avec cinq. Une victoire na Accra contre Hearts of Oak, trois nul na Maputo contre Costa do Sol, na Antananarivo contre Fortior Mahajanga, na Garoua contre Canon.
Canon ekomaki na Kinshasa, mercredi le, 10 décembre 1980. Contre toute attente ekeyi ko loger na hôtel Okapi na Binza ma campagne. Changement oyo e pertubaki mua moke ba plans ya Bilima mpo e travaillaki ba chambres ya hôtel Memling na centre ville esika Canon esengelaki ekueya mpo pays oyo ezali koyamba nde esalaka ba réservations mpona hôte na yango. Ba camerounais basalisa réservations na Opkapi tango nde Canon akomakai sur place na Binza. Nouvelle wana epesaki mua coup na morale dans la mesure ou changement wana esalemaki sur demande ya « monseigneur » Jean Zoa, grand nganga ya Cameroun (ba oyo kati na biso bakenda ba matchs ou ba séjours na Doula ou Yaoundé voir Bafoussam bayoka kombo wana). Monseigneur aboya équipe efanda na Memling mpo asentaki que Memling ezaki déjà ya kobeba na guwa mpe ezalaki travailler makasi na Bilima. Asenga na délégation na batu ya consulat ya Cameroun na Kinshasa baluka hôtel mosusu mpo na Canon. Yango wana consulat ya Cameroun eyaki kopona Okapi na Binza.
Kokweya ya Canon na Okapi ezalaki surprise mpo na Fédération zaïroise de football (FE.ZA.FA.) na Bilima, du coup eyaki ko poser problème ya koluka kokanga Canon na mutambo mpo na Okapi marge ya manœuvre ya kosala biloko ezalaki vraiment mingi te mpona temps na kozanga koyeba penza agenda ya Canon mpe lisusu ba Camerounais bazuaki ba précautions ya kosenga na personnel ya hôtel emitungisama te na oyo etali kosala ba chambres na bango mpe à chaque sortie ya équipe mpo na entraînement na reconnaissance ya terrain ya 20 mai, ba Camerounais oyo bazalaka na kinshasa babandaki kokengele ba chambres ya Canon. Côté ya Bilima, sérénité ezalaki esika bazalaki loger na cité du parti na N’Sele. Bazuaki mpe ba services ya Pereira mpo na ko travailler match wana.
Mbula ebandaki kaka kobeta na kin., heure moko ekatani, sima e reprendre, kaka ndenge wana, mpe stade ezali kaka kotonda moke moke. Tango nakoti na stade, ndenge ezalaka na ba rendez-vous ya ndenge wana, pembeni pembeni ya tribune central mua ba confidences elekaka entre biso, masolo mususu ya lokuta mpe ezokueya kaka wana, ba informations non vérifiées ezobakisama na likolo mpe tango ya ko poser ba questions ezali te puis que okobebisa elengi ya lisolo mpe na kobanda kokotisa ba logiques cartésiennes esika oyo esengeli ezala te na moment wana, ba nouvelles ya vestiaires ezali mpe komata na ba contradictions na yango... Na moment wana mutu nionso azali convaincu que ye nde azali na « information » ya solo. Même ba dirigeants minene ya ba clubs ya capitale na ba cadres oyo bazalaka ba sympathisants ya ba equipes minene bazali mpe koleka na jeux wana. Suspens, incertitude, certitude, na mauvais présage ndenge mbula ekobeta, na fièvre ya finale, mélanger na logique intellectuelle d’un côté, croyance na bokasi na biloko epayi, ezali kopesa eloko mosusu devant linzanza oyo etelemi juste na nse na tribune d’honneur. Mais avant match toyebaki déjà que ba nganga ya Bilima ba miner libanda ya stade mpo au cas où mbula ebebisaki biloko mosusu, Canon ezanga koniata biloko oyo ezali na nzinga nzinga ya stade te. Côté wana certitude ezalaki makasi que ekoki ko échapper na biloko te. Waya , Coup de théâtre ! Canon eye avant Bilima. Neti vestiaire na ye esengelaki ezala oyo ya Imana, naturellement il fallait ekotela na porte oyo ezali na côté ya pourtour na tribune latéral ya Imana. Wana, mbula esi esilaki kobeta. Tango bus ekomi wana, mua agitation esalemi, protocole ya FE.ZA.FA. esengi na Canon akita mpe akota na makolo na stade. Moke te, contradiction mususu, batu mosusu basengi na chauffeur ya bus akota na bus nakati ya stade. Ba suggestions contradictoires wana esali neti kobendana wana, tee chauffeur aye kokotisa bus na kati ya stade mpe Canon ekoti mbala moko na vestiaire. Biso nionso na tribune central tobandi komituna ndenge nini Canon aniati biloko babuakelaki ye te ? Ndenge nini bus ekoti tee na kati ya stade mpo esengelaki elekela bongo te ? Ndenge nini colonel Opango (commandant second ya gendarmerie chargé ya sécurité publique na ville ya Kinshasa) afongolaki miso te ? Mpo ye nde esengelaki apesa mitindo na ba gendarmes balekisa bus wana na kati te. Tango Bilima ekomi, hésitation esalemi mpo sika eyebanaki te nini Bilima esengelaki esala neti Canon akotaki makolo na stade te ! Bilima akota makolo na stade mpo nouvelle wana ezalaki reporter na banganga ya Bilima te. Tango Bilima akoti na stade nde batu bagangi, mbala moko ba joueurs babandi kotalana, mpe baye koyebisa bango que Canon akotaki na bus. Wana epesi lisusu grand coup na moral mpo non seulement mbula e compliquer efficacité ya nkisi, lisusu après mbula, Canon e éviter de justesse koniata biloko basalekali ye.
Na terrain, mayi ya mbula, poto poto, na état mabe ya terrain (presque impraticable), batu ya fédération babandi kobuaka zelo oyo ezalaka juste na bac a sable ya saut ya longueur. Public ebandi koyebisa bango que ekotiya lisusu poto poto. Batiki wana, bakeyi koluka ba mousses epola oyo ezalaka na ba kiti ya tribune d’honneur mpo babanda ko aspirer mayi. Ba improvisations, manque ya organisation na coordination devant état de fait wana esala soni na mawa devant président ya confédération africaine de football (C.A.F.), monsieur Ydnekatcheou
Bilima na Conon bakota na terrain na ba conditions wana, presque à la limite ya praticable.
Bilima atiaki équipe oyo : Siampasi, Nkunku « Technicien », Mandiangu « Chien méchant », Beya « Becken », Malubanga « Maria », Mukandila « petit Donat », Rigobert Mafuta « Rigo », Jean Mutubile « petit Santos », Mangala Yafu « Garoua », Gaston Mobati, Mayele Awul Ayel « Caiman ».
Na banc : Mputu, Yaba « Dirango », Mateleka « Neskens », Impole « Nzalos » na Binda « Kolo mboka »
Entraineur : Erneste Mokili Yenga : Saïo »
Canon : Thomas Nkono « l’araignée », Ibrahim Aoudou, Emana « Marco », Kham, Emmanuel Kunde, Jean Paul Akono, Grégoire Mbida, Jacques Enongue Nguea, Théophile Abega, Jean Daniel Eboue, Jean manga Onguene.
Na tirage au sort Bilima aponaki kopesa mokongo na pourtour na ye. Tango match ebandi, attaque ya liboso ewutaki côté droit na mopanzi ya pourtour ya Vita, accélération ya Mangala, atiki Kunde na Emana sur place, tango Nkono abimeli ye, aleki ye, kasi abeti balle likolo. Sima ya nua ngonga, petit Santos apanzi médiane ya Canon apesi Mafuta, sima Mafuta azongiseli ye mpe afongoli Mobati face à face na Nkono, na élan ya kobimela ya Nkono, Mobati afungoli lokolo ya droite mpe atie balle kati ya makolo ma ye, Nkono alali na gauche (gauche ya Nkono ezali droite ya Mobati), Mobati a tirer na gauche. Na mouvement ya na kokende na gauche na mouf ya Mobati, esali que makolo na ye epanzana mpe na écart ya makolo wana, pied droit na ye etuti ballon mpe ekeyi na cornet vers porte oyo Canon akotelaki. Bilima abandi ko attaquer mais état ya terrain ebandaki ko handicaper ba attaque na ye surout ba accélérations ya petit Santos mpo balle ebandaki ko rouler ndenge esengelaki te. Canon mpe emekaki ko repondre na debordement ya Eboue, atanda tire ya nse, kasi Simapasi alalelaki yango. Na ba rares attaques ya Canon na Eboue, Mandiangu ayaki kosua ye, mpe abimaki (carrière na ye mpe sila kaka wana suite na blessure wana), Ebongue aye kokota.
Na mi-temps, miso ekomaki côté laboratoire mpo banda na veille ba indicateurs nionso ebandaki kolakisa que Bilima akopola match wana. Surtout que na butu tango ba nganga bayaki na ba ntaba misato oyo esengelaki bakata mitu na stade yango elelaki malamu te mpo natba ata mok atikala kolela te durant ba bikilakila wana. Mpe na butu wana kaka laboratoire emonaki trois buts ya Canon. Ba signes avant coureur wana ebandaki kosala que stress na angoisse ezala permanent mpo banda Bilima ebanda compétition, laboratoire etikala komona bilili ya mabe ndenge wana te en plus ya ndenge Canon e déjouaki ba pièges nionso. Kasi solution ebandaki kaka komonana te.
Saïo mpe kuna, azoluka na solutions mpe na reprise aye kobimia petit Donat, akotisi Mateleka. Petit Santos ayekotika place ya Yaba. Yambo wana, Manga Oungene apesaki coup te tête suite na cornet, Simapasi amoni yango mais moyen asala ezali te ameki kolanda kasi rien mpo Beya na Malubanga batikaki ye libre. Défaut ya marquage lisusu esali que Manga atia ya mibale kaka bana ba balle ya kokata. Wana lisusu Siampasi amibuaki mais lokuta. Atelemi abandi kopupola maboko. Troisième but nde Abega ayaki kotiya yango. Mediane ya Bilima ezalaki lisusu te mpo petit Donat nde casseur ya équipe, kasi abimaki mpo azuaki dérangement. Kobanda wana, ba espaces ekomaki mingi mpe Bilima eyaki lisusu ko commettre erreur ya koluka à tout prix e attaquer mpo etia but en oubliant que score ya nul vierge ekokaki ko bénéficier na bango.
Neti sentiment national ezanga biso, Imana akumisa Canon neti yango ebandaki kobeta na Yahounde. Bilima de son côté au lieu e supporter équipe na ye mpo a remonter, ebandi konzomela yango lisusu yango tango ezali ko rater ba occasions ou ko contrôler balle malamu te.
Mutubile na Mayele babeta match wana na ba fungola ya ba voitures na ba chaussettes na bango. Monsieur Saidi alela moyen te, kasi eloko ya kosala ezalaki te.
Bon, sima ya wana petit Santos atikalaki lisusu kobeta te, tee na ndenge ayaki kokende na poto. Kasi Bilima elembaki te, eyaki lisusu komeka nzotu na mikolo miyaki mpo ezonga na compétition africaine.
Wana ezalaki mua lisolo ya finale oyo Bilima akobosana te mikolo na mikolo.
Patriotiquement,
Emmanuel kandolo
En 1980 j'étais pas encore né. Mais je me souviens, en 1994, le DCMP avait remporté unique titre sur le plan africain, en allant gagner 0-3 au Kenya en final retour, après avoir concédé un nul de 2-2 à Kin deux semaines plutôt...l'histoire c'était presque répétée mais en la faveur des zaïrois cette fois ci...
Le score était de 0-3 pour le DCMP en final retour, 2 buts de matudidi et 1 de mbiyavanga. il faut signaler que matudidi étaut
sacré meilleur buteur de cette compétion en 94 avec 9 buts, la même année il avait marqué près de 30buts dans le championnat de lifkin(si ma mémoire ne me trahit pas. c'était le daring de
kidoda, bwayi, nkosi, mbiyavanga, matudidi, mpialuata, ngoma, sisi, ngongo,...)...
2 ans plus tard tondelua avait lui marqué 7 ou 9 but avec sodigraf dans la même compétion africaine. malheuresement, le f.c. sodigraf de mayala, tondelua, mbayo, kisombe,... avait perdu en final...
King
Merci à vous Emma pour ce rétro sur le sport. Surtout pour ces détails sur la préparation
psychologique et l'évocation du nom de Pereira, ce "grand prêtre" du Daring Imana et du football kinois.
Ce jour là j'étais au stade et j'avais suivi ce match dans la tribune centrale de Bilima. Le joueur camerounais qui m'avait le plus impressionné c'est Manga Onguené. Un véritable diable qui avait marqué dans des conditions exceptionnelles. Si possible, je vous prierais de fouiller dans vos archives pour nous faire revivre la finale Mazembe-Kotoko de 1969 ou 1970 , perdue d’unemanière incroyable par Mazembe , en ratant même un penalty par Brunch, sous le régard médusé de Kalala ,avec un pied sous le plâtre suite à la fracture subie lors du choc Lushois entre Lupopo et Mazembe. Durant ce match, le joueur Kabeya Sotsho était extrêmement stressé et avait marqué de près l’attaquant Gahnéen « Osei Koffi », si je ne m’abuse du nom.
Pour revenir à l'évocation de la victoire du DCMP à laquelle King fait allusion, je dirais que je n'étais plus au pays mais cette victoire m'avait ravie. A ce propos je demande à King de me confirmer si le joueur Serge Youdom dit le camerounais avait effectivement fait partie de l'équipe Imana à l'époque des Kidoda et Mbiyavanga. Car il m'a fait parvenir un commentaire comme quoi nous avions oublié son nom parmi les joueurs légendaires. J'ai ajouté son nom sans être sûr qu'il ait effectivement joué dans Imana.
Messager
oci_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn sag_Latn sag_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn swh_Latn fra_Latn fra_Latn fra_Latn swh_Latn fra_Latn tpi_Latn fra_Latn fra_Latn fra_Latn fra_Latn sag_Latn